The Acting Queen ล้านฝันสนั่นจอ (ปี 1)
ผู้เข้าแข่งขันทั้ง 12 คน

ปิ่นเกล้า นรารักษ์ สาวหลุดโลก อารมณ์ดี รอ audition ตั้งแต่เช้าจนเกือบเที่ยงคืนก็ยังคงความสดใส ช่วยเพื่อนแต่งหน้า สร้างความเฮฮาให้ผู้ร่วมคัดเลือก แม้จะเคยผ่านผลงานด้านการแสดงมาบ้าง แต่สนใจเข้าร่วมรายการ “The Acting Queen” ด้วยเหตุผลที่ว่า..อยากประสบความสำเร็จทางด้านวงการบันเทิง และคิดว่าตัวเองน่าจะทำให้วงการบันเทิงมีสีสันได้ไม่มากก็น้อย
ติ๊ก-ณิชาวรินทร์  เบิกอรุณรุ่ง สาวสวยลูกครึ่งไทย-เยอรมัน ปริญญาตรี Hans-Bockler-Berufsschule (Germany) มีดีกรีเป็นหนึ่งในสิบ Miss Thailand World  เคยผ่านงานถ่ายแบบและงานโฆษณา เหตุผลที่อยากมาร่วมงานในรายการนี้ เพราะเป็นสิ่งที่ฝันเอาไว้ตั้งแต่เด็กๆ ว่าอยากเป็นนักแสดง  เมื่อมีรายการดีๆ อย่าง The Acting Queen เปิดโอกาส  เลยอยากที่คว้าโอกาสนี้  เพราะอยากทำความฝันให้เป็นจริง
นีน่า-สุทัศสรณ์  สัจจะภูริภูมิ สาว สวยที่แม้จะติดหนึ่ง ใน 50  Miss Teen Thailand แต่ก็ออกจากการประกวดเพื่อมา audition กับรายการ The Acting Queen  เพราะชอบความท้าทาย อยากจะเห็นว่าตัวเองจะพัฒนาไปถึงขั้นไหน  อยากเจอผู้กำกับฯ ทุกคนและรับฟังคอมเม้นท์เพื่อพัฒนายิ่งๆ ขึ้นไป  เพื่อที่ไปให้ไกลถึงขั้นซูเปอร์สตาร์
น้ำผึ้ง-กานต์พิชชา  พิชยศ สาวร่างสูงที่เคยผ่านงานโฆษณามาบ้าง และผ่านการเรียนด้านแสดงสั้นๆ ก่อนจะมาสมัครร่วมรายการ The Acting Queen  ชอบการแสดงเป็นการส่วนตัว แต่ด้วยความที่เป็นคนไม่ค่อยกล้าแสดงออก ไม่ค่อยมั่นใจในตัวเอง เลยอยากมาลองร่วมประกวด และไม่อยากให้โอกาสนั้นหลุดไป  ได้เข้ามาฝึกทักษะการแสดง ได้เจอเพื่อนๆ หาประสบการณ์ใหม่ๆ และที่สำคัญได้เจอผู้กำกับภาพยนตร์ ซึ่งถือเป็นโอกาสที่ดีมาก
อาย-พิมพกานต์  แพร่คุณธรรม สาวน้อยที่อายุน้อยที่สุด และตัวเล็กที่สุดในผู้เข้าประกวดทั้งหมด แม้จะไม่เคยผ่านการทำงานด้านการแสดงมาก่อน  แต่ก็อยากเข้ามาเรียนรู้  เพราะเห็นว่า The Acting Queen เป็นรายการที่ท้าทายความสามารถ และเพื่อวัดความสามารถของตัวเองว่าจะทำได้มากน้อยแค่ไหน อยากพัฒนาบุคลิกภาพ และ เพิ่มความมั่นใจ ในการใช้ชีวิตประจำวัน
มิ้นท์-ธิติรัตน์  โรจน์แสงรัตน์ บัณฑิตหมาดๆ จากคณะอักษรศาสตร์ จุฬาฯ ลองเข้ามาในรายการ The Acting Queen เพราะคิดว่าท้าทาย และเพื่อมาค้นหาตัวเองว่าจะสามารถเป็นนักแสดงได้หรือไม่ และเพื่อได้ฝึกฝนได้เรียนรู้เทคนิคทั้งเบื้องหน้าและเบื้องหลัง
นินิว-ทอปัด  คำนึงการ สาวสวยอยากมีอาชีพด้านการแสดง เดินสายประกวดตามสังกัดต่างๆ Miss Teen 2007 ,Miss Thailand Universe 2008 มาตั้งแต่อายุ 17 จนถึงปัจจุบัน และได้บทเป็นตัวประกอบละครแต่กลับไม่ได้ออนแอร์ สนใจเข้ามาในรายการ The Acting Queen เพราะ ซึ่งเป็นรายการด้านการแสดงโดยตรง และมุ่งมั่นว่าจะต้องเป็น 1 ใน 12 คนให้ได้ และหวังว่าจะทำให้ได้โลดแล่นอยู่ในวงการบันเทิง เป็นนักแสดงเจ้าบทบาทตามที่ใฝ่ฝันตั้งแต่เด็กเป็นจริง
แพร-กุณฑิฏา  ชาติสมบูรณ์ชัย สาวหน้าใส ที่มีผลงานโฆษณามาอยู่บ้าง ผ่านเข้ามาในรายการ The Acting Queen ด้วยความสวยและบุคลิกที่สดใส  ด้วยความคิดที่ว่าเป็นโอกาสและประสบการณ์ที่ดีที่หายากกับการที่จะมีผู้ กำกับภาพยนตร์   มาทดสอบความสามารถถึง 10 ท่าน และเป็นการฝึกความสามารถด้านการแสดงที่แตกต่าง
ออย-นัชชา  เอกธีรประภา ได้รับการชักชวนให้มาสมัครในรายการนี้โดยผ่าย Face Book ของ Have a good dream และผ่านเข้ามาเป็นหนึ่งใน The Acting queen ด้วยหน้าตาและฝีมือด้านการแสดง  พร้อมกับบอกถึงเหตุผลของการสมัครเข้ามาในรายการว่า ต้องการพิสูจน์ความสามารถ ด้านการแสดงของตนเอง   และหวังจะได้รับความรู้,เทคนิค และ ประสบการณ์ด้านการแสดงมากขึ้นจากในรายการ
กิ๊ก-รติกาล  ศรศิลป์ มาสมัคร audition ด้วยตัวเอง เพราะสนใจงานในด้านวงการบันเทิง และอยากเป็นนักแสดงที่มีคุณภาพ และเห็นว่ารายการ The Acting Queen  นอกจากจะเปิดโอกาสให้ผู้หญิงทั่วประเทศมาแสดงความสามารถที่มีอยู่ ยังน่าสนใจตรงที่รูปแบบรายการเรียลลิตี้ ที่เมืองไทยยังไม่เคยมีมาก่อน และคิดว่าน่าจะเป็นจุดเริ่มต้นที่ดีในการก้าวสู่วงการบันเทิง
บูม-สิริกร  ประเสริฐสิทธิกุล สาวซ่าสุดเฮี้ยว เปิดเผย มั่นใจในตัวเอง  ไม่เคยเข้าร่วมรายการในรูปแบบนี้มาก่อน แต่เหตุผลที่สนใจเข้ามาสมัคร เพราะเห็นว่าเป็นรายการที่เปิดโอกาสให้คนที่ไม่เคยทำงานด้านการแสดง และใฝ่ฝันอยากจะเข้าวงการบันเทิง  โดยเฉพาะอย่างยิ่งได้เข้าร่วมงานกับผู้กำกับภาพยนตร์ที่มีคุณภาพ ถือว่าเป็นประสบการณ์ที่หาได้ยาก และเป็นโอกาสที่จะพัฒนาความสามารถ
ข้าวฟ่าง-พัชรา  นาคะวรังค์ สาวติ๋มๆอย่างข้าวฟ่างสร้างความประทับใจในการ audition ด้วยการโชว์บทตลกสุดฮาอย่างที่ไม่มีใครเชื่อว่าสาวเรียบร้อยอย่างเธอจะทำไป ได้ ด้วยความที่เป็นคนรักและชอบในการแสดง และคิดว่าถ้าได้แสดงและทำในสิ่งที่รักแล้วคงจะมีความสุข  จึงอยากตามความฝัน จนถึงวันนี้กับการได้เป็น 1 ใน 12  ในรายการ The Acting Queen นับเป็นการได้ทำตามความฝัน